Papyrus British Library 3085
Papyrus British Library 3085 est fragmentum historiae seu commentarii de rebus gestis Alexandri Macedonis, fortasse in Aegypto saeculo III a.C.n. ineunte compositi. Textus papyraceus nobis servatus, saec. II a.C.n. scriptus, valde lacunosus, res paucas et nomina nonnulla praebet quae ad bellum pertinent ab Alexandro anno 335 a.C.n. in Thracia contra Triballos et in pagis Macedonicis Eordaea et Elimea gestum. Eadem proelia ab Arriano referuntur, sed nimis breviter, in libro I operis Anabasis Alexandri (1.2.1).